en it es en tr da da da da da en en es da de en hbs_lat sv da sv da es nb da da da da nb en fi ar da da da da de en nl da en en da da da da da da da da da da da da da de en en da da da da sv en da en da da da da nb en
Jeg har interesseret mig for fotografi, siden jeg i 8. klasse valgte foto som valgfag. Da jeg første gang så et ansigt tone frem på papiret i fremkalderen, ja, så var jeg hooked!
Hvad fascinerer dig mest ved fotografering?
Lyslægning! Jeg har gennem mine 20 år som fotograf eksperimenteret meget med lyslægning og har afprøvet de fleste teknikker og lamper der findes. Lyset er dét, der giver emnet form, får de optimale farver frem og skaber en stemning. Min uddannelse gav mig et stærkt fagligt fundament – siden har jeg leget og eksperimenteret.
Jeg ER reklamefotograf og jeg elsker at fotografere mad, produkter og mennesker. Jeg har arbejdet som reklamefotograf for forskellige firmaer, indtil jeg i 2009 blev selvstændig og sammen med min kone overtog Studio 64 – og i hverdagen er det også i høj grad mig, der står bag kameraet på reklamedelen, mens Rikke koncentrerer sig om portrætter og mennesker.
Hvad karakteriserer for dig et godt foto?
Reklamefotografi – eller fotografi i det hele taget, handler om at kunne se og fortælle en historie. Gennem billeder at vise en virksomheds, en persons eller et produkts ”personlighed”. Det betyder, at jeg som fotograf skal skabe en stemning i billedet og vække følelser.
Hvordan er din egen personlighed som fotograf?
Jeg tror, at mange af mine kunder vælger mig som fotograf, fordi de kan mærke, at jeg brænder for mit arbejde. Jeg er afslappet, men samtidig koncentreret om at byde ind med min viden og erfaring, som ofte kan hjælpe mine kunder i markedsføringen af deres virksomhed eller produkt. Når jeg arbejder med mennesker er jeg fokuseret på, at se ind bag facaden og at tage ansvaret for, at vise den personlighed, der gemmer sig. Hver gang det lykkes, ved jeg nøjagtigt hvorfor jeg valgte en uddannelse som fotograf.
Hvad inspirerer dig i dit arbejde som fotograf?
Jeg er meget inspireret af de klassiske fotografer, der var og er sande mestre i at lyslægge og fortælle historier: Yousuf Karsh, Herb Ritts, Richard Avedon, Irving Penn, Peter Lindberg, Mark Seliger, Annie Leibovitz.
At fotografere er jo ikke bare at trykke på knappen, men i høj grad også at kunne se, hvornår og hvordan et foto vil virke. Eller som Ansel Adams sagde: “You don’t take a photograph, you make it.”
Vil du modtage vores nyhedsbrev?
BØRN, SØSKENDE OG FAMILIER (2)
TIPS & TRICKS (1)
Restaurering af gamle fotos. Bevar dine minder digitalt.
FOTOGRAFERING AF KÆLEDYR: 3 TIPS
HVORDAN ER DET LIGE, DU SER UD??
BRYLLUPSFOTOS … I SMUKT LYS
BABYFOTOGRAFERING: TE FIRST YEAR
Copyright © 2022 · studio64.dk